wickkiey/tamil-wikipedia-chunked huggingface dataset:
# இராம்பிலாசு காமத்து

**இராம்பிலாசு காமத்து** (*Rambilash Kamat*)(பிறப்பு 20 மே 1963) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சுபால் மாவட்டத்தினைச் சேர்ந்தவர். சுபால் மாவட்டத்திலுள்ள பிப்ரா சட்டமன்றத் தொகுதியின் உறுப்பினராக உள்ளார். இவர் 2020ஆம் ஆண்டு நடைபெற்ற பீகார் சட்டமன்ற தேர்தலில் ஐக்கிய ஜனதா தளம் கட்சியின் வேட்பாளராக முதன் முதலில் பிப்ரா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். மீண்டும் காமத்து 2025இல் நடைபெற்ற பீகார் சட்டப்பேரவைத் தேர்தலிலும் ஐக்கிய ஜனதா தளம் சார்பில் போட்டியிட்டு வெற்றி பெற்றார்.
# இராம்பிலாசு காமத்து

## இளமை

பீகாரின் சுபாலைச் சேர்ந்தவர் காமத்து. இவரது தந்தை சரயுக் காமத்து. காமத்து விவசாயக் குடும்பத்தினைச் சார்ந்தவர். இராம்பிலாசு காமத்து, 1988ஆம் ஆண்டில் சுபாலில் உள்ள பாரத் சேவாக் சமாஜ் கல்லூரியில் தனது இளங்கலை கலை பட்டத்தினை பெற்றார்.
# இராம்பிலாசு காமத்து

## அரசியல்

2020 பீகார் சட்டப்பேரவைத் தேர்தலில் ஐக்கிய ஜனதா தளத்தை பிரதிநிதித்தி பிப்ரா சட்டமன்றத் தொகுதியிலிருந்து காமத்து வெற்றி பெற்றார். இவர் 82,388 வாக்குகளைப் பெற்று, தனது நெருங்கிய போட்டியாளரான இராச்டிரிய ஜனதா தளத்தின் விசுவ மோகன் குமாரை 19,245 வாக்குகள் வித்தியாசத்தில் தோற்கடித்தார்.  
2025ஆம் ஆண்டு நடைபெற்ற பீகார் சட்டப்பேரவைத் தேர்தலில் பிப்ராவிலிருந்து மீண்டும் வெற்றிபெற்றார். இம்முறை இவர் 107,041 வாக்குகள் பெற்றார்.
# ஆவ்லேயிட்டு

**ஆவ்லேயிட்டு** (*Hawleyite*) என்பது CdS என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் சிபேலரைட்டு குழுவில் உள்ள ஓர் அரிய சல்பைட்டு கனிமமாகும். ஈருருவத் தோற்றத்தில் காணப்படும் இது கிரீனோக்கைட்டுடன் ஒத்திருக்கிறது. வேதியியல் ரீதியாக, ஆவ்லேயிட்டு என்பது காட்மியம் சல்பைடு ஆகும். சிபேலரைட்டு அல்லது பாறை இடுக்குகளில் சிடரைட்டு கனிமம் மீது பிரகாசமான மஞ்சள் பூச்சாகத் தோன்றுகிறது. பனி மற்றும் மழை போன்ற மழைப்பொழிவில் இருந்து பெறப்படும் விண்கல் நீரால் படிகமாகிறது. என்ற குறியீட்டால் அடையாளப்படுத்துகிறது.  
1955 ஆம் ஆண்டு யூகோன் பிரதேசத்தின் கெனோ-கலேனா மலைப் பகுதியில் உள்ள எக்டர்-காலுமெட்டு சுரங்கத்தில் ஆவ்லேயிட்டு கனிமம் கண்டுபிடிக்கப்பட்டது. கனடாவின் ஒண்டாரியோவில் உள்ள குயின்சு பல்கலைக்கழகத்தில் பேராசிரியராக இருந்த கனிமவியலாளர் இயேம்சு எட்வின் ஆவ்லேயின் (1897–1965) நினைவாகப் பெயரிடப்பட்டது.
# பைஜேந்திர பிரசாத் யாதவ்

**பிஜேந்திர பிரசாத் யாதவ்** (*Bijendra Prasad Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சுபௌல் மாவட்டத்தினைச் சேர்ந்தவர். பிரசாத் பிர்பூர் அரசு மேனிலைப் பள்ளியில் கல்வி பயின்றுள்ளார். ஐக்கிய ஜனதா தளம் கட்சியினைச் சார்ந்த இவர், பீகார் சட்டப்பேரவைத் தேர்தலில் முதன் முதலாக 1990ஆம் ஆண்டு சுபௌல் சட்டமன்றத் தொகுதியில் ஜனதா தள வேட்பாளராகப் போட்டியிட்டு வெற்றி பெற்றார். இதன் பின்னர் நடைபெற்ற அனைத்துத் தேர்தல்களிலும் இவரே இத்தொகுதியின் சட்டமன்ற உறுப்பினராகத் தேர்ந்தெடுக்கப்பட்டுள்ளார். முன்னதாக இவர் 2000ஆம் ஆண்டில் ஜனதா தளத்திலிருந்து விலகி ஐக்கிய ஜனதா தளத்தில் இணைந்தார். அண்மையில் 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் சுபௌல் சட்டமன்றத் தொகுதியில் போட்டியிட்டு வெற்றி பெற்று 9ஆவது முறையாக சட்டமன்ற உறுப்பினர் ஆனார். இவர் நிதிசு குமார் அமைச்சரவையில் நிதி, மேம்பாடு திட்டமிடல் அமைச்சராகப் பணியாற்றியுள்ளார்.
# பூந்தீ சட்டமன்றத் தொகுதி

**பூந்தீ சட்டமன்றத் தொகுதி** *(Bundi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பூந்தி மாவட்டத்தில் அமைந்துள்ளது. இது கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பூந்தீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராஜேந்திர குமார் பாரதியா | இந்திய தேசிய காங்கிரசு</br> |  |
| 1977 | ஓம் பிரகாசு | ஜனதா கட்சி |  |
| 1980 | பிரிஜ் சுந்தர் | இந்திய தேசிய காங்கிரசு (இ) |  |
| 1985 | அரி மோகன் சர்மா | இந்திய தேசிய காங்கிரசு</br> |  |
| 1990 | கிருசுண குமார் கோயல் | பாரதிய ஜனதா கட்சி</br> |  |
| 1998 | மம்தா சர்மா | rowspan=2 | இந்திய தேசிய காங்கிரசு</br> |
| 2003 |  |  |  |
| 2008 | அசோக் டோக்ரா | rowspan=3 | பாரதிய ஜனதா கட்சி</br> |
| 2013 |  |  |  |
| 2018 |  |  |  |
| 2023 | அரிமோகன் சர்மா | இந்திய தேசிய காங்கிரசு</br> |  |
# கரிபா ஏரி

**கரிபா ஏரி** (*Lake Kariba*), ஆப்பிரிக்காவின் சாம்பியா, சிம்பாப்வே நாடுகளின் எல்லையில் அமைந்த மனிதனால் நிறுவப்பட்ட உலகின் பெரிய செயற்கை ஏரியாகும். இந்த ஏரியிலிருந்து உற்பத்தியாகும் சாம்பசி ஆறு சாம்பியா மற்றும் சிம்பாப்வே நாடுகளின் வழியாக 810 மைல் தொலைவிற்கு பாய்ந்து இந்தியப் பெருங்கடலில் கலக்கிறது. கரிபா ஏரி 2,000 சதுர மைல்கள் (5,200 சதுர கிமீ) பரப்பளவைக் கொண்டுள்ளது. விக்டோரியா அருவிக்கு கீழே 250 மைல்கள் (400 கிமீ) தொலைவில் உள்ள கடின மலைப்பாறைக்களுக்கு இடையே குறுகும் கரிபா பள்ளத்தாக்கில் பாயும் சாம்பசி ஆற்றை தடுத்தி நிறுத்தியதன் மூலம் செயற்கையாக கரிபா ஏரி உருவாக்கப்பட்டது. கரிபா ஏரியை ஒட்டிக்கட்டப்பட்ட கரிபா அணை இரட்டை வளைவுச் சுவரைக் கொண்டுள்ளது .  
கரிபா அணை 128 மீட்டர் உயரமும், 617 மீட்டர் நீளமும், அடிவாரத்தில் 24 மீட்டர் அகலமும் கொண்டது. கரிபா அணை மூலம் உற்பத்தி செய்யப்படும் மின்சாரம் சாம்பியா மற்றும் சிம்பாப்வே நாடுகளுக்கு மின்சாரத்தை வழங்குகிறது மற்றும் ஒரு செழிப்பான வணிக மீன்பிடித் தொழிலை ஆதரிக்கிறது. இந்த ஏரி மொத்தம் 102 தீவுகளை உள்ளடக்கியது, இதில் சேட் தீவு மற்றும் ஸ்பர்விங் தீவு போன்ற பிரபலமான தீவுகளும் அடங்கும். சேட் தீவு உலகின் மிகப்பெரிய பாதுகாக்கப்பட்ட, வளர்ச்சியடையாத ஈரநிலங்களும், ஆப்பிரிக்க யானைகளும் கொண்டுள்ளது.
# கரிபா ஏரி

## ஏரியின் விளக்கம்

கரிபா ஏரி நீளமும், அகலமும், பரப்பளவும் மற்றும் கொள்ளவும் கொண்டது. இதன் சராசரி குறைந்தபட்ச ஆழம் மற்றும் அதிகபட்ச ஆழம் ஆகும்.
மனிதால் உருவாக்கப்பட்ட உலகின் பெரிய செயற்கை ஏரியான கரிபா ஏரியின் நீர் கொள்ளவு, சீனாவின் மூன்று ஆழ்பள்ளத்தாக்கு அணையை விட நான்கு மடங்கு பெரிதானது.
# கரிபா ஏரி

## இதனையும் காண்க

- கரிபா அணை
- சாம்பசி ஆறு
# பிபல்தா சட்டமன்றத் தொகுதி

**பிபல்தா சட்டமன்றத் தொகுதி** *(Pipalda Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. பிபல்தா, கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பிபல்தா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கோபி லால் | இந்திய தேசிய காங்கிரசு</br> |  |
| 1977 | கீரா லால் ஆர்யா | ஜனதா கட்சி |  |
| 1980 | rowspan=3 | பாரதிய ஜனதா கட்சி</br> |  |
| 1985 |  |  |  |
| 1990 |  |  |  |
| 1993 | இராம் கோபால் பைர்வா | rowspan=2 | இந்திய தேசிய காங்கிரசு</br> |
| 1998 |  |  |  |
| 2003 | பிரபு லால் | பாரதிய ஜனதா கட்சி</br> |  |
| 2008 | பிரேம்சந்த் | இந்திய தேசிய காங்கிரசு</br> |  |
| 2013 | வித்யாசங்கர் நந்த்வானா | பாரதிய ஜனதா கட்சி</br> |  |
| 2018 | இராம்நாராயண் மீனா | rowspan=2 | இந்திய தேசிய காங்கிரசு</br> |
| 2023 | சேத்தன் படேல் கோலானா |  |  |
# இயெகோர் லசுக்கின்

**இயெகோர் லசுக்கின்** (*Jegor Lashkin*) என்பவர் மல்தோவா நாட்டைச் சேர்ந்த ஒரு சதுரங்க வீரர் ஆவார். 2003 ஆம் ஆண்டில் செப்டம்பர் மாதம் 07 ஆம் தேதியன்று இவர் பிறந்தார். 2025 ஆம் ஆண்டில் பிடே அமைப்பு இவருக்கு கிராண்டுமாசுட்டர் பட்டத்தை வழங்கியது.
# இயெகோர் லசுக்கின்

## சதுரங்க வாழ்க்கை

2023 ஆம் ஆண்டு இயெகோர் லசுக்கின் மல்தோவா நாட்டு சதுரங்க வாகையாளர் பட்டத்தை வென்றார். 8.5/9 என்ற கணக்கில் அப்போட்டியை முடித்தார். விருப்பமான சதுரங்க வீரர் விளாடிமிர் அமிதெவிசியை விட இரண்டு புள்ளிகள் முன்னிலையில் இருந்தார்.  
2024 ஆம் ஆண்டில், ஐந்து சுற்றுகளில் முன்னிலை வகித்த பிறகு, சார்ச்சா சதுரங்கப் போட்டியில் நான்காவது இடத்தைப் பிடித்தார்.  
2025 சதுரங்க உலகக் கோப்பை போட்டியில் விளையாட இயெகோர் லசுக்கின் தகுதி பெற்றார். முதல் சுற்றில் தின் இயிங்யாவோவால் தோற்கடிக்கப்பட்டார்.
# உரொபேர்ட்டோ கார்சியா பண்டோச்சா

**உரொபேர்ட்டோ கார்சியா பண்டோச்சா** (*Roberto García Pantoja*) என்பவர் கியூபா நாட்டைச் சேர்ந்த ஒரு சதுரங்க வீரர் ஆவார். 1992 ஆம் ஆண்டில் அக்டோபர் மாதம் 31 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு இவருக்கு கிராண்டுமாசுட்டர் பட்டத்தை வழங்கியது. 2023 ஆம் ஆண்டு வரை கியூபா நாட்டிலும் பின்னர் 2003 ஆம் ஆண்டுக்குப் பின்னர் கொலம்பியாவிலும் வசித்து வருகிறார்.
# உரொபேர்ட்டோ கார்சியா பண்டோச்சா

## சதுரங்க வாழ்க்கை

2019 ஆம் ஆண்டு சூலை மாதத்தில் கண்டங்களுக்கு இடையிலான சதுரங்கப் போட்டியில் விளையாடினார். அங்கு இவர் ஐந்தாவது சுற்றுக்குப் பிறகு இரண்டாவது இடத்தைப் பிடித்தார்.  
2024 ஆம் ஆண்டு சூன் மாதத்தில் அமெரிக்காவின் முழுமையான கண்டங்கள் இடையிலான சதுரங்கப் போட்டியில் வாகையாளர் பட்டத்தை வென்றார்.  
2024 ஆம் ஆண்டு செப்டம்பர் மாதத்தில் 45ஆவது சதுரங்க ஒலிம்பியாடு போட்டியில் கொலம்பியாவுக்காக முதல் பலகையில் விளையாடினார். மூன்றாவது சுற்றில் மேக்னசு கார்ல்சனுக்கு எதிராக விளையாடினார். தாமதமாக வந்ததால் மாக்னசு ஆட்டத்தை கிட்டத்தட்ட இழக்கும் நிலை எற்பட்டது.
# தமிழ்நாடு அரசின் திட்டங்கள்

தமிழ்நாடு அரசின் திட்டங்கள் பின்வருமாறு பட்டியலிடப்பட்டுள்ளன.
# தமிழ்நாடு அரசின் திட்டங்கள்

## கடந்தகால ஆட்சித் திட்டங்கள்

1. அத்திக்கடவு-அவினாசி திட்டம்
1. எம்.ஜி.ஆர் சத்துணவுத் திட்டம்
1. ஒகேனக்கல் கூட்டு குடிநீர்த் திட்டம்
1. கலைஞர் கைவினைத் திட்டம்
1. கலைஞர் தல மரக்கன்றுகள் நடும் திட்டம்
1. காவேரி-வைகை-குண்டாறு இணைப்புத் திட்டம்
1. கிராம தன்னிறைவுத் திட்டம்
1. கிராமக் கோயில் பூசாரிகள் ஓய்வூதியத் திட்டம்
1. செந்தமிழ்ச் சொற்பிறப்பியல் அகரமுதலித் திட்ட இயக்ககம்
1. டாக்டர் முத்துலட்சுமி ரெட்டி நினைவு கலப்பு திருமண உதவித் திட்டம்
1. தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம்
1. தமிழ்நாடு அரசின் ஊனமுற்றோருக்கான திருமணத் திட்டங்கள்
1. தமிழ்நாடு அரசின் பத்திரிகையாளர்களுக்கான திட்டம்
1. தமிழ்நாடு அரசு நலிந்தோர் குடும்ப நல உதவித் திட்டம்
1. தமிழ்நாடு அரசு விபத்து நிவாரணத் திட்டம்
1. தமிழ்நாடு முதலமைச்சர் பொது நிவாரண நிதி
1. தமிழக நதிநீர் இணைப்புத் திட்டம்
1. திருச்சியைத் தலைநகராக மாற்றும் திட்டம்
1. தெலுங்கு கங்கைத் திட்டம்
1. தொட்டில் குழந்தை திட்டம்
1. பங்களிப்பு ஓய்வூதியத் திட்டம்
1. பரம்பிக்குளம் ஆழியாறு பாசன திட்டம்
1. புதிய மருத்துவக் காப்பீட்டுத் திட்டம் 2014
1. மதிய உணவுத் திட்டம், தமிழ்நாடு
1. மீனவர் விபத்துக் குழு காப்புறுதித் திட்டம்
1. முதலமைச்சரின் உதவி மையம் மற்றும் ஒருங்கிணைக்கப்பட்ட குறை தீர்வு மேலாண்மை திட்டம்
1. முதலமைச்சரின் விரிவான மருத்துவக் காப்பீட்டுத் திட்டம்
# தமிழ்நாடு அரசின் திட்டங்கள்

## தி. மு. க. ஆட்சியின் நடப்புத் திட்டங்கள் (2021 முதல்)

1. முதலமைச்சரின் காலை உணவுத் திட்டம்
1. கலைஞர் மகளிர் உரிமைத் திட்டம்
1. விடியல் பயணத் திட்டம்
1. மக்களைத் தேடி மருத்துவத் திட்டம்
1. பாதம் பாதுகாப்போம் திட்டம்
1. தொழிலாளர் தேடி மருத்துவத் திட்டம்
1. புற்றுநோய் பரிசோதனை திட்டம்
1. மக்களைத் தேடி ஆய்வகச் சேவைத் திட்டம்
1. இன்னுயிர் காப்போம்-நம்மைக் காக்கும் 48
1. கர்ப்பிணிகளைக் கண்காணிக்க தொலைபேசி எண் - 102
1. நடப்போம் நலம் பெறுவோம் (Health Walk) திட்டம்
1. ஆருயிர் – அனைவரும் உயிர் காப்போம் திட்டம்
1. நட்புடன் உங்களோடு மனநல சேவை திட்டம்
1. மக்களை தேடி மருத்துவம் திட்டம்
1. தொழிலாளர் தேடி மருத்துவம் திட்டம்
1. புற்றுநோய் பரிசோதனைத் திட்டம்
1. மக்களைத் தேடி ஆய்வக சேவை திட்டம்
1. இன்னுயிர் காப்போம்-நம்மை காக்கும் 48
1. கர்ப்பிணிகளைக் கண்காணிக்க தொலைபேசி எண் - 102
1. நடப்போம் நலம் பெறுவோம் (Health Walk) திட்டம்
1. ஆருயிர் – அனைவரும் உயிர் காப்போம் திட்டம்
1. நட்புடன் உங்களோடு மனநல சேவை திட்டம்
1. மனம் திட்டம்
1. வீரா மீட்பு வாகனம்
1. புதுமை பெண் திட்டம்
1. தமிழ் புதல்வன் திட்டம்
1. எங்கள் பள்ளி மிளிரும் பள்ளி
1. குட்டி காவலர் திட்டம்
1. சிற்பி திட்டம்
1. விழுதுகள் திட்டம்
1. நம்ம ஸ்கூல்
1. நான் முதல்வன் ஒலிம்பியாட் திட்டம்
1. அனைவருக்கும் ஐஐடி
1. மணற்கேணி செயலி
1. மகிழ் கணிதம் திட்டம்
1. வானவில் மன்றம் திட்டம்
1. இல்லம் தேடி கல்வி திட்டம்
1. நான் முதலவன் திட்டம்
1. இளைய செயற்கை நுண்ணறிவு சார்
1. கல்லூரி கனவுத் திட்டம்
1. எண்ணும் எழுத்து கற்றல் திட்டம்
1. உயர்வுக்கு படி திட்டம்
1. UPSC உதவி தொகை திட்டம்
1. பள்ளி இல்ல நூலக திட்டம்
1. தகைசால் பள்ளிகள் திட்டம்
1. மாதிரி பள்ளிகள்
1. கலைஞர் விளையாட்டு உபகரணங்கள் வழங்கும் திட்டம்
1. எனது கிராம் திட்டம்
1. வேர்களை தேடி திட்டம்
1. பசுமை தமிழ்நாடு இயக்கம்
1. தமிழ்நாடு ஈர நிலங்கள் இயக்கம்
1. தமிழ்நாடு காலநிலை மாற்ற இயக்கம் முதல்வரின் பசுமை புத்தாய்வு திட்டம்
1. நெய்தல் மீட்சி இயக்கம்
1. நீலகிரி வரையாடு திட்டம்
1. மிஷன் இயற்கை திட்டம்
1. நீங்கள் நலமா திட்டம்
1. உங்களைத் தேடி உங்கள் ஊரில் திட்டம்
1. கள ஆய்வில் முதல்வர் திட்டம்
1. மக்களுடன் முதல்வர் திட்டம்
1. ஊரகப் பகுதிகளில் மக்களுடன் முதல்வர் திட்டம்
1. TN ரிஸ் திட்டம்
1. அண்ணல் அம்பேத்கர் தொழில் முன்னோடிகள் திட்டம்
1. சமாதான் திட்டம்
1. சுய சான்று திட்டம்
1. நியாய விலை கடை பொருட்களை பாக்கெட்களில் அடைத்து விநியோகம் செய்யும் திட்டம்
# பாசுட்டினோ ஓரோ

**பாசுட்டினோ ஓரோ** (*Faustino Oro*) என்பவர் அர்கெந்தீனா நாட்டைச் சேர்ந்த ஒரு சதுரங்க வீரர் ஆவார். 2013 ஆம் ஆண்டில் அக்டோபர் மாதம் 14 ஆம் தேதியன்று அர்கெந்தீனாவின் புவனெசு ஐரிசு நகரத்தில் இவர் பிறந்தார். 2024 ஆம் ஆண்டில் பிடே அமைப்பு இவருக்கு பன்னாட்டு சதுரங்க மாசுட்டர் பட்டத்தை வழங்கியது.
# பாசுட்டினோ ஓரோ

## சதுரங்க வாழ்க்கை

2023 ஆம் ஆண்டில், பாசுட்டினோ ஓரோவுக்கு ஒன்பது வயதாக இருந்தபோது 2300 தர மதிப்பீட்டைப் பெற்றார். இதன் மூலம் அந்த நேரத்தில் இவ்வாறு செய்த இளைய சதுரங்க வீரர் என்ற சிறப்பு கிடைத்தது. இந்த சாதனையை 2024 நவம்பர் மாதத்தில் இங்கிலாந்தைச் சேர்ந்த ஈதன் பாங் முறியடித்தார். எனவே "சதுரங்கத்தின் மெசி" அல்லது "செசி" என்று அழைக்கப்பட்டார். அவர் பன்னாட்டு சதுரங்க மாசுட்டர் பட்டத்திற்கான விதிமுறையை அடைந்த இளைய வீரர் ஆவார். இந்த சாதனையை 2025 ஆம் ஆண்டு சனவரி மாதத்தில் உரோமன் சோக்ட்சீவ் முறியடித்தார்.  
2024 ஆம் ஆண்டு மே மாதத்தில் சதுரங்கம்.காம் நடத்திய வாராந்திர சதுரங்கப் போட்டியின் போது, ஓரோ 5 முறை உலக சாம்பியனும் உலக #1 தரவரிசையில் உள்ளவருமான மேக்னசு கார்ல்சனை தோற்கடித்தார்.  
இளைய பன்னாட்டு சதுரங்க மாசுட்டர் பட்டத்திற்கான உலக சாதனையைப் படைத்தார். இந்த பட்டத்தை 2024 ஆம் ஆண்டு சூன் மாதத்தில் 10 ஆண்டுகள், 8 மாதங்கள் மற்றும் 16 நாட்களில் பெற்றார். இந்த சாதனையை பின்னர் மே 2025 இல் 10 ஆண்டுகள், 3 மாதங்கள் மற்றும் 21 நாட்களில் உரோமன் சோக்ட்சீவ் முறியடித்தார்.  
கிராண்ட்மாசுட்டர் பட்டத்தை அடைய வீரர்கள் பொதுவாக மூன்று "விதிமுறைகள்" தேவை. செப்டம்பர் 2025 ஆம் ஆண்டு செப்டம்பர் மாதத்தில் எசுப்பானியாவின் மாட்ரிட்டு நகரத்தில் நடந்த 2025 போட்டியில் ஓரோ தனது முதல் கிராண்ட்மாசுட்டர் விதிமுறையைப் பெற்றார். இல்லியா நிசுனிக் மற்றும் குகேசு தொம்மராசுவிற்குப் பிறகு இவ்விதிமுறையைப் பெற்ற மூன்றாவது இளைய வீரர் என்ற சிற்ப்புக்கு உரியவரானார்.  
2025 ஆம் ஆண்டு நவம்பர் மாதத்தில் நடைபெற்ற 2025 சதுரங்க உலகக் கோப்பை போட்டியில் ஓரோ தனது முதல் சுற்றுப் போட்டியில் கிராண்ட்மாசுட்டர் ஆண்டே பிரிக்கை 5-3 என்ற கணக்கில் தோற்கடித்தார். இரண்டாவது சுற்றில், சமநிலை முறிவு ஆட்டத்தில் இந்தியாவின் விதித் குசராத்தியிடம் 2.5-1.5 என்ற புள்ளிகள் கணக்கில் தோல்வியடைந்து ஓரோ வெளியேற்றப்பட்டார்.
# ஓட்டோ அம்மோன்

**ஓட்டோ அம்மோன்** (*Otto Ammon*) என்பவர் செருமன் நாட்டைச் சேர்ந்த ஒரு மானிடவியலாளர் ஆவார். தெற்கு செருமனியிலுள்ள பேடன் பகுதியின் கார்ல்சுரூகே நகரில் 1842 ஆம் ஆண்டு திசம்பர் மாதம் 7 ஆம் தேதியன்று இவர் பிறந்தார். ஓட்டோ சியார்க்கு அம்மோன் என்ற பெயராலும் அறியப்படுகிறார். அம்மோன் ஆரம்பத்தில் 1863 ஆம் ஆண்டு முதல் 1868 ஆம் ஆண்டு வரை ஒரு பொறியாளராக வாழ்க்கையைத் தொடங்கினார். 1883 ஆம் ஆண்டில், இவர் உரோமானிய சாலைகளின் புவியியல் மற்றும் புவியியல் ஆய்வுக்கு தலைமை தாங்கினார். பின்னர், 1887 ஆம் ஆண்டில், மானுடவியல் ஆராய்ச்சியில் ஈடுபட்டார். பண்டைய கார்ல்சுரூகே சங்கம் மற்றும் இயற்கை அறிவியல் சங்கத்தில் உறுப்பினரானார். அவரது பங்களிப்புகளை அங்கீகரிக்கும் விதமாக, 1904 ஆம் ஆண்டு பிரீபர்க்கு பல்கலைக்கழகத்தில் இருந்து இவருக்கு கௌரவ டாக்டர் பட்டம் வழங்கப்பட்டது. அம்மோன் தனது படைப்புகளுக்கு 'சமூக மானுடவியல்' என்ற வார்த்தையை உருவாக்கினார். ஆனால் மற்றவர்கள் அதை 'சமூக டார்வினிசம்' அல்லது பின்னர் அவற்றை எதிர்கால சந்ததியினரை மேம்படுத்த விரும்பும் மரபுசார் பண்புகளின் தேர்வு என்ற பொருளில் உள்ள யூச்செனிக்சு போன்றதாகும் எனக் கருதினர். இவரது குறிப்பிடத்தக்க படைப்புகளில் ஒன்று "மனிதர்களிடையே இயற்கைத் தேர்வு" (1893) என்பதாகும். இதில் அவர் ஐரோப்பிய பிரபுக்களிடையே செருமானிய பாரம்பரியத்தைக் கொண்ட தனிநபர்களின் குறிப்பிடத்தக்க விகிதத்தை அடையாளம் காண முடியும் என்ற வாதத்தை முன்வைத்தார்.
# ஓட்டோ அம்மோன்

## தேர்ந்தெடுக்கப்பட்ட படைப்புகள்

- *மனிதர்களிடையே இயற்கையான தேர்வு*, 1893
- *பேடன் மக்களின் மானுடவியல் *, 1899
- *சமூக ஒழுங்கும் அதன் இயற்கையான பயன்பாடும்*, 1900
# நிர்மல் குமார் பிரம்மா

**நிர்மல் குமார் பிரம்மா** (Nirmal Kumar Brahma) என்பவர் இந்தியாவைச் சேர்ந்த ஓர் அரசியல்வாதியாவார். அசாம் மாநிலத்திலுள்ள சித்லி சட்டமன்றத் தொகுதியில் சட்டமன்ற உறுப்பினராக உள்ளார். ஐக்கிய மக்கள் கட்சி (தாராளவாதம்) உறுப்பினராக அசாம் மாநில அரசியலில் இயங்குகிறார். 2024 ஆம் ஆண்டு நடைபெற்ற இடைத்தேர்தலில் ஐக்கிய மக்கள் கட்சி - (தாராளவாதம்) வேட்பாளரான நிர்மல் குமார் பிரம்மா, போடோலாந்து மக்கள் முன்னணி வேட்பாளர் சுத்தோ குமார் பாசுமதாரியை 37,016 வாக்குகள் வித்தியாசத்தில் தோற்கடித்து வெற்றி பெற்றார். இயோயந்த பாசுமத்ரி பதவி விலகியதால் இந்த சட்டமன்றத் தொகுதிக்கு இடைத்தேர்தல் நடைபெற்றது.
# புரா சபோரி வனவிலங்கு சரணாலயம்

## பல்லுயிர் சரணாலயம்

புரா சபோரி வனவிலங்கு சரணாலயம் வங்காள மலர்வாழ் உயிரினங்களுக்கு ஏற்ற வாழ்விடமாகக் கருதப்படுகிறது. பல புலம்பெயர்ந்த பறவைகளுக்கு இச்சரணாலயம் ஒரு சொர்க்கமாகும். ஊர்வன மற்றும் மீன்களும் இங்கு காணப்படுகின்றன.  
; பாலூட்டிகள்:
இந்திய மூக்குக்கொம்பன், tiger, சிறுத்தை, காட்டெறுமை, ஆக்சிசு, காட்டுப்பன்றி மற்றும் எப்போதாவது யானை கூட்டம் ஆகிய விலங்குகள் இங்கு காணப்படுகின்றன.  
; பறவைகள்:
வங்காள வரகுக் கோழி, கருப்பு கழுத்து நாரை, காட்டு வாத்து, அகலவாயன், குறுவடிவ நன்னீர் வாத்து, சீழ்க்கைச் சிறகி என பல பறவைகள் இங்கு காணப்படுகின்றன.
# அருவாப்புலம்

**அருவாப்புலம்** *(Aruvappulam)* என்பது இந்தியாவின் தென் மாநிலமான கேரளாவின், பத்தினம்திட்டா மாவட்டத்தின், தென்கிழக்கு மூலையில் கோன்னி வட்டத்தில், உள்ள ஒரு கிராம ஊராட்சியாகும். மாவட்டத்தின் உயரமான இடமான தேவர் மலை இங்கு அமைந்துள்ளது. கிராமத்தின் ஒரு பகுதி கோன்னி காப்புக் காடு வனப்பகுதியில் உள்ளது. தமிழ்நாட்டுடன் எல்லையைப் பகிர்ந்துக்கொள்கிறது. ஆனால் கிராமத்தை அண்டை மாநிலத்துடன் இணைக்கும் எந்த மாநிலங்களுக்கு இடையேவும் சாலை வசதி இல்லை.  
அச்சன்கோவில் ஆற்றில் பாயும் முக்கிய ஓடைகள் இந்த கிராமத்தில் உற்பத்தியாகின்றன. இந்த ஆறு கிராமத்திற்கும் அண்டை மாவட்டமான கொல்லத்திற்கும் இடையிலான எல்லையை உருவாக்குகிறது.  
இக்கிராமத்தில் உள்ள குடியிருப்பு பகுதிகள் கொக்கத்தோடும் கல்லேலியுமாகும்.
# அருவாப்புலம்

## மக்கள் தொகையியல்

2001 ஆம் ஆண்டு இந்திய மக்கள் தொகைக் கணக்கெடுப்பின்படி கிராமத்தின் மொத்த மக்கள் தொகை 16183. ஆண்கள் 7693 பெண்கள் 8490 ஆகும்.  
கிராமத்தின் மொத்த மக்கள் தொகையில் 15 விழுக்காட்டினர் பட்டியல் இனத்தவராவர். மேலும் கிராமத்தில் கணிசமான அளவில் கிறித்துவர்கள் வாழ்கின்றனர்.
இங்குள்ள மக்களில் பெரும்பாலானோர் பணிபுரிவதற்காக வளைகுடா நாடுகளுக்கும், அமெரிக்க ஐக்கிய நாடுகளுக்கும் இடம் பெயர்ந்துச் செல்கின்றனர். 2011 ஆம் ஆண்டு கே.பி. சார்சு என்ற புலம் பெயர்ந்தவர் அமெரிக்காவின் பாராளுமன்றமான காங்கிரசுக்கு நடைபெற்ற தோர்தலில் டெக்சாசு மாகாணத்திலிருந்து போட்டியிட்டார்.
# ஆடுதுறை - 60

**ஆடுதுறை - 60** *(ADT 60)*, எனப்படும் இந்த நெல் வகை, **AD 01246** மற்றும் கோவை - 49 ஆகிய நெல் இரகங்களை இணைத்து உருவாக்கப்பட்ட தமிழ்நாட்டின் கலப்பின நெல் இரகமாகும்.
# ஆடுதுறை - 60

## காலம்

தமிழ்நாட்டின் தாளடி, நெற்பருவக் காலத்தில் பயிரிட ஏற்றதாக கூறப்படும் நெல் வகையான ஆடுதுறை 60, நடுத்தரக் கால பயிராக 130 முதல் 135 நாட்களில் முதிர்ச்சியடைகிறது.
# ஆடுதுறை - 60

## முக்கிய அம்சங்கள்

- நடுத்தர மெல்லிய தானியங்கள்.
- அரைத்தல்: 75 %; தலை நெல் மீட்பு: 68 %
- பழுப்பு நிற தத்துப்பூச்சி, தண்டு துளைப்பான், இலை மடிப்பு, பாக்டீரியா இலை கருகல் மற்றும் குலைநோய் ஆகியவற்றை மிதமாக தாங்கும் தன்மை கொண்டது.
# இந்திய நாளிதழ்கள் மற்றும் இதழ்கள் தணிக்கைப் பணியகம்

**இந்திய நாளிதழ்கள் மற்றும் இதழ்கள் தணிக்கைப் பணியகம்** (*Audit Bureau of Circulations* (சுருக்கமாக:**ABC**) என்பது இந்தியாவில் வெளியாகும் நாளிதழ்கள் மற்றும் இதழ்களை தணிக்கை செய்யும் இலாப நோக்கற்ற தனியார் அமைப்பாகும். இவ்வமைப்பு 1948ம் ஆண்டு முதல் மும்பையை தலைமையிடமாகக் கொண்டு இயங்கி வருகிறது.  
1948ம் ஆண்டு வரை, இந்தியாவில் நாளிதழ்கள் மற்றும் இதழ்களின் எண்ணிக்கைத் தணிக்கைச் செய்யப்படாமல் வெளியானது. மேலும் வெளியீடுகளின் உண்மையான விற்பனை எண்ணிக்கையைச் சரிபார்க்க எந்த வழி வகையும் இல்லாமல் இருந்தது. எனவே 1948ஆம் ஆண்டு முதல் நாளிதழ்கள் மற்றும் இதழ்களின் விற்பனையை கண்காணிக்க இத்தணிக்கை பணியகம் நிறுவப்பட்டது.
# இந்திய நாளிதழ்கள் மற்றும் இதழ்கள் தணிக்கைப் பணியகம்

## தகுதிகள்

நாளிதழ் மற்றும் இதழ் வெளியீட்டாளர்கள் இந்திய செய்தித்தாள் சங்கத்தில் உறுப்பினர்களாக இருத்தல் வேண்டும். மேலும் வெளியீட்டாளர்கள் தமது நிறுவனங்களை இந்தியச் செய்தித்தாள் பதிவாளரிடம் பதிவு செய்திருந்தல் வேண்டும்.  
வெளியீட்டாளர் உறுப்பினர்கள் இப்பணியகத்தால் முறையான தணிக்கையை எளிதாக்குவதற்கு அத்தியாவசிய பதிவேடுகள் மற்றும் பதிவுகளைப் பராமரிக்க வேண்டும், மேலும் இப்பணியகத்தால் அங்கீகரிக்கப்பட்ட தணிக்கையாளர் குழுவிலிருந்து ஒரு சுயாதீன பட்டய கணக்காளரை நியமித்துக் கொள்ள வேண்டும். இப்பணியகத்தின் உறுப்பினர் சேர்க்கை திருப்திகரமான தணிக்கைக்கு உட்பட்டது. இப்பணியகம் பொருத்தமானதாகக் கருதும் போது வெளியீடுகளின் மறு சரிபார்ப்பு தணிக்கை மற்றும் திடீர் சரிபார்ப்பு தணிக்கை முறையை இப்பணியகம் கொண்டுள்ளது.  
தொடர்ச்சியான மற்றும் திட்டவட்டமான ஆறு மாத தணிக்கை காலத்திற்கு தன்னுடன் பதிவுசெய்யப்பட்ட வெளியீடுகளின் தணிக்கை செய்யப்பட்ட நிகர சுழற்சிப் புள்ளிவிவரங்களை பணியகம் சான்றளிக்கிறது மற்றும் அத்தகைய வெளியீடுகளுக்காக வழங்கப்பட்ட பணியகத்தின் சான்றிதழ்களின் நகல்களை ஒவ்வொரு உறுப்பினருக்கும் வழங்குகிறது. தொடர்புடைய பதிவுகள் போதுமான அளவு பராமரிக்கப்பட்டால் சான்றிதழ்களில் இலவச விநியோகம் மற்றும் மொத்த விற்பனையும் காட்டப்படும். அத்தகைய பதிவுகள் சரிபார்க்கப்பட்டு உண்மைகள் மற்றும் புள்ளி விவரங்கள் பாரபட்சமற்ற தணிக்கையாளர்களால் ஆராயப்படுகிறது. அதன் பிறகுதான் நிகர கட்டண சுழற்சி சான்றிதழ் வழங்கப்படுகிறது.
# பிக்பூரியா

**பிக்பூரியா** (*Bihpuria*) இந்தியாவின் அசாம் மாநிலத்திலுள்ள இலக்கீம்பூர் மாவட்டத்தில் அமைந்திருக்கும் சிறிய நகரமாகும். . என்ற புவியியல் ஆள்கூறுகளில் பிக்பூரியா அமைந்துள்ளது.
# பிக்பூரியா

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிக்பூரியா நகரத்தின் மக்கள் தொகை 10,867 ஆகும். இம்மக்கள் தொகையில் ஆண்கள் சதவீதம் 53% ஆகவும் பெண்கள் சதவீதம் 47% ஆகவும் இருந்தது. பிக்பூரியாவின் சராசரி கல்வியறிவு விகிதம் 77% ஆகும். இது தேசிய சராசரியான 59.5% என்பதை விட அதிகம் ஆகும். இதில் ஆண்களின் கல்வியறிவு 82% ஆகவும் பெண்களின் கல்வியறிவு 73% ஆகவும் இருந்தது. மக்கள் தொகையில் 11% பேர் 6 வயதுக்குட்பட்டவர்களாக இருந்தார்கள்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பிக்பூரியா நகரத்தின் மக்கள் தொகை 12,016 ஆகும். இம்மக்கள் தொகையில் ஆண்கள் எண்ணிக்கை 6219 ஆகவும் பெண்கள் எண்ணிக்கை 5797 ஆகவும் இருந்தது. பிக்பூரியாவின் சராசரி கல்வியறிவு விகிதம் 89.62% ஆகும். இது தேசிய சராசரியான 72.19% என்பதை விட அதிகம் ஆகும். இதில் ஆண்களின் கல்வியறிவு 93.03% ஆகவும் பெண்களின் கல்வியறிவு 85.95% ஆகவும் இருந்தது.
# பிக்பூரியா

## அரசியல்

பிக்பூரியா தேச்பூரின் (மக்களவைத் தொகுதி) ஒரு பகுதியாகும். அமியா குமார் புயான் பிக்பூரியா தொகுதியின் தற்போதைய சட்டமன்ற உறுப்பினராக உள்ளார்.
# பதினைந்தாவது அசாம் சட்டமன்றம்

**பதினைந்தாவது அசாம் சட்டமன்றம்** (*15th Assam Assembly*) என்பது ஏப்ரல் 2021இல் முடிவடைந்த 2021 அசாம் சட்டமன்றத் தேர்தல்களுக்குப் பிறகு, 2021 சூன் 1 அன்று அசாமில் அமைந்த சட்டமன்றம் ஆகும். 2021-ல் நடைபெற்ற தேர்தல் முடிவுகள் 2021 மே 2 அன்று அறிவிக்கப்பட்டன. முந்தைய பதினான்காவது சட்டமன்றத்தின் பதவிக்காலம் மே 31, 2021 அன்று முடிவடைந்தது.  
| } |
| --- |
# பதினைந்தாவது அசாம் சட்டமன்றம்

## சட்டமன்ற உறுப்பினர்கள்
# பாலியிமைடு நுரை

**பாலியிமைடு நுரை** (*Polyimide foam*) என்பது நாசா நிறுவனத்திற்காக இன்சுபெக் நுரை நிறுவனம் சோலிமைடு என்ற வர்த்தகப் பெயரில் முதன் முதலில் வடிவமைக்கப்பட்ட ஒரு நுரை ஆகும். வெப்பத்தையும் அழுத்தத்தையும் தாங்கக்கூடிய உயர்தர பலபடிப் பொருளில் இருந்து செய்யப்படும் ஓர் இலகுரக நுரை பொருளாகும். இதன் முதன்மை நோக்கங்கள் ஒரு மின்கடத்தாப் பொருள் (இராக்கெட் எரிபொருள்கள் போன்றவை) மற்றும் ஒலித் தடுப்பான் ஆகியவையாகும். ஒப்பீட்டளவில் குறைந்த வாயு வெளியேற்றம் (வெற்றிடம் மற்றும் விண்கலத்தில் உள்ள சிக்கல்), விரும்பத்தக்க வெப்ப மற்றும் ஒலி செயல்திறன், அத்துடன் விநியோகம் மற்றும் பயன்பாட்டின் போது சீரான தன்மை ஆகியவற்றைக் கொண்ட தயாரிப்பை நாசா வடிவமைக்கக் கோரியது. நுரையின் வழக்கமான பயன்பாடுகளில் குழாய் அமைத்தல், குழாய்/குழாய் காப்பு, கட்டமைப்பு கூறுகள் மற்றும் எடை குறைவாக இருக்கும்போது வெற்று கூறுகளை வலுப்படுத்துதல் ஆகியவை அடங்கும். வெப்ப மற்றும் ஒலி பண்புகளுக்கு கூடுதலாக, பாலியிமைடு நுரை தீயை எதிர்க்கும், இலகுரகமாகவும் நச்சுத்தன்மையற்றதாகவும் இருக்கும். எண்ணெய், கரிமவேதிப் பொருட்கள், புற ஊதா கதிர்கள் போன்றவற்றால் எளிதில் சேதமடையாது.
# சாங்கோத் சட்டமன்றத் தொகுதி

**சாங்கோத் சட்டமன்றத் தொகுதி** *(Sangod Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. சாங்கோத், கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சாங்கோத் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | பாரத் சிங் குந்தன்பூர் | இந்திய தேசிய காங்கிரசு</br> |
| 2013 | கீராலால் நாகர் | பாரதிய ஜனதா கட்சி</br> |
| 2018 | பாரத் சிங் குந்தன்பூர் | இந்திய தேசிய காங்கிரசு</br> |
| 2023 | கீராலால் நாகர் | பாரதிய ஜனதா கட்சி</br> |
# வல்லம்பள்ளி

**வல்லம்பள்ளி** (*Vallampally*) என்பது இந்தியாவின் தெலுங்கானா மாநிலத்திலுள்ள கரீம்நகர் மாவட்டத்தில் உள்ள ஒரு சிறிய கிராமமாகும். இக்கிராமம் மாவட்டத் தலைமையகத்திலிருந்து 65 கி.மீ தொலைவில் அமைந்துள்ளது. கோதாவரி ஆற்றின் மீது கட்டப்பட்ட ஒரு பெரிய பல்நோக்கு நீர்ப்பாசனத் திட்டமான போச்சம்பாடு திட்டத்தின் வலது கால்வாய் இக்கிராமத்தின் எல்லையில் ஓடுகிறது. கொரட்லா, இயக்டியால் ஆகியவை அருகிலுள்ள நகரங்களாகும். வல்லம்பள்ளிக்கு அருகிலுள்ள நகரங்கள் கொருட்லா மற்றும் ஜகித்யால் ஆகும். தேசிய நெடுஞ்சாலை எண்-563 சாலையில் மோகன்ராவ்பேட்டையிலிருந்து இக்கிராமத்தை அணுகலாம். இரு கிராமங்களுக்கும் இடையே பகிரப்பட்ட ஆட்டோக்கள் மற்றும் தனியார் வாகனங்கள் தொடர்ந்து இயக்கப்படுகின்றன.  
வல்லம்பள்ளி கிராமத்தில் துணி நெசவாளர்கள், விவசாயிகள் மற்றும் சிறு வணிகர்கள் உட்பட சமூகத்தின் பல்வேறு பிரிவுகளைச் சேர்ந்த கலவையான மக்கள் வசிக்கின்றனர். பல குடும்பங்களில் மும்பை மற்றும் துபாய் போன்ற மத்திய கிழக்கு மற்றும் பிற வளைகுடா நாடுகளில் பணிபுரியும் குடும்ப உறுப்பினர்கள் உள்ளனர். மேலும் வெளிநாடுகளில் வசிக்கும் மக்களுடன் இவர்களுக்கு வலுவான தொடர்பு உள்ளது. இளைய தலைமுறையினரில் பெரும்பாலோர் தொழில்துறையில் வேலை தேடி ஐதராபாத்து, பெங்களூரு மற்றும் புனே போன்ற நகரங்களுக்கு குடிபெயர்ந்துள்ளனர். கிராமத்தில் உள்ள பெண்கள் பொதுவாக பீடி சுருட்டுதல் மற்றும் விவசாயம் செய்யும் வேலைகளில் ஈடுபடுகின்றனர். இது தெலுங்கானாவின் இந்த பகுதியில் மிகவும் பிரபலமான ஒரு குடிசைத் தொழிலாகும்.
# கோட்டா வடக்கு சட்டமன்றத் தொகுதி

**கோட்டா வடக்கு சட்டமன்றத் தொகுதி** *(Kota North Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. இது கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கோட்டா வடக்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | சாந்தி குமார் தரிவால் | இந்திய தேசிய காங்கிரசு</br> |  |
| 2013 | பிரகலாத் குஞ்சல் | பாரதிய ஜனதா கட்சி</br> |  |
| 2018 | சாந்தி குமார் தரிவால் | rowspan=2 | இந்திய தேசிய காங்கிரசு</br> |
| 2023 | சாந்தி தாரிவால் |  |  |
# டியூப் புரோடக்ட்ஸ் ஆப் இந்தியா

**டியூப் புராடக்ட்ஸ் ஆஃப் இந்தியா** (*Tube Products of India*) என்பது *, டியூப் இன்வெஸ்ட்மென்ட்ஸ் ஆஃப் இந்தியா லிமிடெட்டின் ஒரு அலகாகும்* . இது இந்தியாவை தளமாகக் கொண்ட ஒரு எஃகு குழாய் உற்பத்தி நிறுவனம் ஆகும்.
# டியூப் புரோடக்ட்ஸ் ஆப் இந்தியா

## வரலாறு

டியூப் இன்வெஸ்ட்மென்ட்ஸ் ஆஃப் இந்தியா என்பது முருகப்பா குழுமத்தின் முதன்மை நிறுவனமாகும். டியூப் புராடக்ட்ஸ் ஆஃப் இந்தியா, இங்கிலாந்தின் டியூப் புராடக்ட்ஸ் (ஓல்ட் பரி) லிமிடெட் நிறுவனத்துடன் இணைந்து நிறுவப்பட்டது. இது எலக்ட்ரிக் ரெசிஸ்டன்ஸ் வெல்டிங் (ERW) மற்றும் கோல்ட் டிரான் வெல்டட் (CDW) குழாய்களை உற்பத்தி செய்கிறது. இது டிரான் ஓவர் மாண்ட்ரல் குழாய்கள் என்றும் அழைக்கப்படுகிறது.  
உலகளாவிய குழாய் உற்பத்தியாளர்களுடன் போட்டியிட இந்த நிறுவனத்தை பன்னாட்டு வணிகப் பிரிவு (IBD) தயார்படுத்துகிறது. <sup>&#x5B; *<span title="This claim needs references to reliable sources. (December 2012)">மேற்கோள் தேவை</span>* &#x5D;</sup>  
தாங்கு உருளைகள், தானுந்து, தானுந்து துணைப்பொருட்கள், இல்லப் பயன்பொருள்கள், உயர் இழுவிசை, நடுத்தர கார்பன், உயர் கார்பன் கண்டுபிடிப்பு பயன்பாடு உள்ளிட்ட சி. ஆர். சி. ஏ பட்டைகளை இந்நிறுவனம் உற்பத்தி செய்கிறது.
# கோபால் குமார் அகர்வால்

**கோபால் குமார் அகர்வால்** (*Gopal Kumar Agarwal*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகாரில் கிசன்கஞ்சு மாவட்டம் தாகூர்கஞ்ச் நகரைச் சேர்ந்தவர். இவர் தாகூர்கஞ்சில் உள்ள எம். ஏ. ஆசாத் தேசியக் கல்லூரியில் இடைநிலை வகுப்பில் தேர்ச்சிப்பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் தாகூர்கஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# திசெர்மிகைட்டு

**திசெர்மிகைட்டு** (*Tschermigite*) என்பது NH<sub>4</sub>Al(SO<sub>4</sub>)<sub>2</sub>·12(H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் திசெர்மிகைட்டு கனிமத்தை Tmi) என்ற குறியீட்டால் அடையாளப்படுத்துகிறது.  
அம்மோனியம் படிகாரத்தின் கனிம வடிவமாக திசெர்மிகைட்டு கருதப்படுகிறது. எரியும் நிலக்கரி மடிப்புகளில், நீலக்கீலார்ந்த களிப்பாறைகளிலும் எரிமலைவாய்களிலும் காணப்படுகிறது. தீவிர நீரில் கரைதிறன் காரணமாக, வறண்ட சூழ்நிலைகளைத் தவிர இது நிலைத்திருக்க வாய்ப்பில்லை. 1852 ஆம் ஆண்டு போகெமியாவில் செர்மிக்கு என்றும் அழைக்கப்படும் செர்மிகியில் இக்கனிமம் கண்டுபிடிக்கப்பட்டது. நிறமற்றதாக உள்ளது. கனிமம் கண்டுபிடிக்கப்பட்ட இடத்தின் பெயரிடப்பட்டது.
# கோட்டா தெற்கு சட்டமன்றத் தொகுதி

**கோட்டா தெற்கு சட்டமன்றத் தொகுதி** *(Kota South Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கோட்டா மாவட்டத்தில் அமைந்துள்ளது. இது கோட்டா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கோட்டா தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | ஓம் பிர்லா | rowspan=4 | பாரதிய ஜனதா கட்சி</br> |
| 2013 |  |  |  |
| 2018 | சந்தீப் சர்மா |  |  |
| 2023 |  |  |  |
# நாநார்த்த தீபிகை

**நாநார்த்த தீபிகை** என்பது திருநெல்வேலியை சேர்ந்த முத்துசாமிப் பிள்ளை இயற்றிய, ஒரு சொல் பலபொருள் நிகண்டாகும்
# நாநார்த்த தீபிகை

## நூல் அமைப்பு

இந்நூல் 1102 விருத்தப் பாக்களைக் கொண்டுள்ளது, இதில் 5452 சொற்களுக்கு பொருள் விளக்கப்பட்டுள்ளது, இதில் வடசொற்களுக்கு விளக்கம் மிகுதியாக உள்ளது, இந்நூலுக்கு நூலாசிரியரின் மருமகனான *சுவாமிநாதப் பிள்ளை* என்பவர் சிறப்புப் பாயிரம் பாடியுள்ளார்
# நாநார்த்த தீபிகை

## முதற்பதிப்பு

1936இல் சென்னைப் பல்கலைக்கழகத் தமிழாராய்ச்சித் துறை தலைவர் *சு. அனவரதவிநாயகம் பிள்ளை* இந்நூலைக்கு உரையெழுதிப் பதிப்பித்து வெளியிட்டுள்ளார் , இது 689 பக்கங்களைக் கொண்டது, இந்நூலுக்கு நூலாசிரியரின் மகன் *சோமசுந்தரம் பிள்ளை* கையால் எழுதிய காகித பிரதியே ஆதாரம் எனவும், ஆசிரியர் இந்நூலை பூர்த்தி செய்யாது சிறிது குறையாய் விட்டிருந்தாரோ என்றூகித்தற்கு நியாயஞ்சிலவுண்டு. 149வது செய்யுளில் பொருட்பிறழ்ச்சியும், 229, 382வது செய்யுள்கள் பொருள் தெளிவின்றியிருப்பதும் 159வது செய்யுளில் ஒரு சொல் ஒரு பொருளோடிருத்தலும், அவரம், ஏட்டை, கடமை, காயல், கிரந்தம், சீவநீ, நேயம், பிரதேசம், மைதுனம் என்னும் சொற்கள் இரண்டு இடங்களில் பொருளுரைக்கப்பட்டிருந்தாலும், ஆசிரியருக்குத் தாமியற்றிய செய்யுள்களை மீண்டும் நோக்கித் திருத்துவதற்கு அவகாசமில்லாது போயிற்றோ என்றும், செய்யுள்களில் சில, ஆசிரியர் வைத்துப்போன குறிப்புகளைக் கொண்டு பிறர் இயற்றியனவோ என்றும் சங்கையுறச் செய்யும்'' எனவும் குறிப்பிட்டுள்ளார்
# லாங் மார்ச் 2 எஃப்

**லாங் மார்ச் 2F (Long March 2F)** என்பது சீனாவின் மனித விண்வெளிப் பயணத் திட்டத்திற்காகச் சிறப்பாக வடிவமைக்கப்பட்ட ஒரு ஏவுகணை வாகனமாகும். இது 'லாங் மார்ச்' ராக்கெட் குடும்பத்தைச் சார்ந்தது. சீன மொழியில் இது "சென்ஜியான்" (Shenjian) என்று அழைக்கப்படுகிறது, இதற்குத் தமிழில் "தெய்வீக அம்பு" என்று பொருள்.
# லாங் மார்ச் 2 எஃப்

## உருவாக்கம் மற்றும் நோக்கம்

சீனா தனது விண்வெளி வீரர்களை (Taikonauts) பாதுகாப்பாக விண்வெளிக்கு அனுப்பி, மீண்டும் பூமிக்குக் கொண்டு வருவதற்காக இந்த ராக்கெட்டை உருவாக்கியது. இது சீனாவின் "ஷென்ஷூ" (Shenzhou) விண்கலத்தைச் சுமந்து செல்லப் பயன்படுத்தப்படுகிறது. லாங் மார்ச் 2E என்ற ராக்கெட்டை அடிப்படையாகக் கொண்டு, மனிதப் பயணத்திற்கு ஏற்றவாறு பல மேம்பட்ட மாற்றங்களுடன் இது வடிவமைக்கப்பட்டது.
# லாங் மார்ச் 2 எஃப்

## கட்டமைப்பு மற்றும் தொழில்நுட்பம்

உயரம்: இது சுமார் 62 மீட்டர் (203 அடி) உயரம் கொண்டது.
எடை: ஏவுதலின் போது இதன் மொத்த எடை சுமார் 464 மெட்ரிக் டன்களாக இருக்கும்.
நிலைகள்: இது இரண்டு நிலைகளைக் (Two Stages) கொண்டது. அத்துடன் ராக்கெட்டின் அடிப்பகுதியில் நான்கு திரவ பூஸ்டர்கள் (Boosters) இணைக்கப்பட்டிருக்கும். இவை ராக்கெட் புவியீர்ப்பு விசையை மீறி மேலே எழும்பத் தேவையான கூடுதல் உந்துசக்தியை அளிக்கின்றன.
எரிபொருள்: இதில் திரவ எரிபொருளே (Liquid Propellant) பயன்படுத்தப்படுகிறது.
# லாங் மார்ச் 2 எஃப்

## கட்டமைப்பு மற்றும் தொழில்நுட்பம்

### பாதுகாப்பு அம்சங்கள்

தப்பிக்கும் கோபுரம் (Launch Escape System): ராக்கெட்டின் உச்சியில் ஒரு ஊசி போன்ற அமைப்பு இருக்கும். ராக்கெட் ஏவப்படும்போதோ அல்லது வளிமண்டலத்தில் பறக்கும்போதோ ஏதேனும் வெடிப்பு அல்லது கோளாறு ஏற்பட்டால், இந்த அமைப்பு உடனடியாகச் செயல்படும். இது வீரர்கள் இருக்கும் அறையை மட்டும் ராக்கெட்டிலிருந்து தனியாகப் பிரித்து, அவர்களைப் பாதுகாப்பான தூரத்திற்குக் கொண்டு சென்று காற்றுக்குடை மூலம் தரை இறக்கும்.
மனித உயிருக்கு ஆபத்து ஏற்படக்கூடாது என்பதற்காக, இதில் உள்ள அனைத்து முக்கியக் கருவிகளுக்கும் மாற்று ஏற்பாடுகள் (Redundancy) செய்யப்பட்டுள்ளன.
# லாங் மார்ச் 2 எஃப்

## சாதனைகள்

2003-ம் ஆண்டு, யாங் லிவே (Yang Liwei) என்ற முதல் சீன விண்வெளி வீரரை விண்ணுக்கு அனுப்பியதன் மூலம், சீனா இந்தத் துறையில் தன் முத்திரையைப் பதித்தது. தற்போது சீனாவின் சொந்த விண்வெளி நிலையமான 'தியாங்கோங்' (Tiangong)க்கு வீரர்களை அழைத்துச் செல்லும் பணியை இந்த ராக்கெட் வெற்றிகரமாகச் செய்து வருகிறது.
# ஆலெனியுசைட்டு-(La)

**ஆலெனியுசைட்டு-(La)** (*Håleniusite-(La)*) என்பது (La,Ce)OF என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மஞ்சள் நிறத்தில் சம் அளவுள்ள கனிமமாகக் காணப்படுகிறது. மங்கலான மண் பூசியது போன்ற பளபளப்புடன் கிடைக்கிறது. ஆலெனியுசைட்டு-(La) கனிமம், புவியில் செரைட்டு-(Ce) மற்றும் பாசுட்னாசைட்டு-(La) ஆகியவற்றுடன் நெருக்கமாகப் பின்னிப் பிணைந்த பாரிய பெரியல்லனைட்டு-(Ce) கனிமத்தின் பாறை இடுக்கு மற்றும் கசிவு மண்டலங்களில் உள்ளது.  
பன்னாட்டு கனிமவியல் சங்கம் ஆலெனியுசைட்டு-(La) கனிமத்தை Hål-La என்ற குறியீட்டால் அடையாளப்படுத்துகிறது.  
1986 ஆம் ஆண்டு சுவீடனின் வாசுட்மேன்லாந்தின் சுகின்சுகட்பெர்க்கில் உள்ள ரிடார்கைட்டனில் உள்ள பாசுட்னாசு சுரங்கங்களில் ஆலெனியுசைட்டு-(La) கண்டுபிடிக்கப்பட்டது. சுவீடனின் சிடாக்கோமில் உள்ள சுவீடிய இயற்கை வரலாற்று அருங்காட்சியகத்தில் கனிமவியல் துறையின் இயக்குநரான உல்ஃப் ஆலெனியுசின் நினைவாக பெயரிடப்பட்டது.
# க. சண்முகரத்தினம்

**கே. சண்முகரத்தினம்** என அழைக்கப்படும் **கனகரத்தினம் சண்முகரத்தினம்** (*Kanagaratnam Shanmugaratnam*, 2 ஏப்பிரல் 1921 – 28 சூலை 2018), சிங்கப்பூரின் அறிவியலாளரும், நுண்திசுநோய்கூறியலாளரும், சிங்கப்பூரின் *நோயியலின் தந்தை* என அழைக்கப்பட்டவரும் ஆவார். இவர் மூக்குத்தொண்டை தசைப்புற்று குறித்த ஆய்வுக்காகவும், சிங்கப்பூர் புற்றுநோய் பதிவேட்டை நிறுவியமைக்காகவும் அறியப்பட்டார்.
# க. சண்முகரத்தினம்

## தொடக்க வாழ்க்கையும் கல்வியும்

சண்முகரத்தினம் 1921 இல் சிங்கப்பூரில் இலங்கைத் தமிழ் வம்சாவளிப் பெற்றோருக்கு ஐந்து பிள்ளைகளில் ஒருவராகப் பிறந்தார். இவரது தந்தை ஒர்ர் ஆசிரியர் ஆவார்.  
விக்டோரியா பாடசாலையில் இடைநிலைக் கல்வியைப் பெற்ற சண்முகரத்தினம் 1937 இல் ஏழாம் எட்வர்டு மன்னர் மருத்துவக் கல்லூரியில் மேற்படிப்பிற்காக சேர்ந்தார். ஆனால் இரண்டாம் உலகப் போர், சிங்கப்பூரில் சப்பானிய ஆக்கிரமிப்பு போன்றவற்றால் அவரது கல்வி தடைப்பட்டது. இறுதியில் 1947 இல் பட்டம் பெற்றார்.  
இளங்கலைப் பட்டதாரியாக, சண்முகரத்தினம் துடுப்பாட்டத்தில் சிறந்து விளங்கினார். பல்வேறு கல்விப் பரிசுகளை வென்றும், மருத்துவக் கல்லூரி மாணவர் சங்கத்தின் தலைவராகப் பணியாற்றியும் ஒரு திறமையான மாணவராகக் குறிப்பிடப்பட்டார். சண்முகரத்தினத்திற்கு 1957 இல் இலண்டன் பல்கலைக்க்ழக முதுகலை மருத்துவப் பள்ளியில் பிரித்தானிய அரசியாரின் ஆய்வூதியம் வழங்கப்பட்டு முனைவர் பட்டம் பெற்றார். ஒரு ஆய்வாளராக, அவரது முக்கிய நிபுணத்துவப் பகுதி மூக்குத்தொண்டை தசைப்புற்று ஆகும், இது தென்கிழக்கு ஆசியா மற்றும் தெற்கு சீனாவில் அதிக நிகழ்வு விகிதங்களைக் கொண்ட ஒரு வகைப் புற்றுநோய் ஆகும்.  
சிங்கப்பூரில் மருத்துவக் கல்வியின் வளர்ச்சிக்கு, குறிப்பாக உரிமம் பெற்ற உள்ளூர் மருத்துவர்களுக்கான பட்டப்பின் படிப்புப் பயிற்சிக்கு, சண்முகரத்தினம் ஒரு பங்களிப்பாளராக இருந்தார். 1960களின் பிற்பகுதியில், சிங்கப்பூர் பல்கலைக்கழகம் மருத்துவப் பட்டப்பின் படிப்புக் கல்வியை முறைப்படுத்தத் தவறியதற்காகவும் உள்ளூர்த் தகுதிகளை வழங்குவதில் தோல்வியடைந்ததற்காகவும் முன்னாள் கல்வியாளரும், அப்போதைய துணைப் பிரதமருமான டோ சின் சாய், பல்கலைக்கழகத்தின் மருத்துவ பீடத்தைத் தணிக்கை செய்து உள்ளூர் பத்திரிகைத் தலைப்புச் செய்திகளில் இடம்பிடித்தார்; இந்த முயற்சியை மேற்பார்வையிடும் ஒரு குழுவின் தலைவராக அப்போதைய மருத்துவக் கழகத்தின் முதுகலை நிபுணரான சண்முகரத்தினத்தை அவர் குறிப்பாகக் கேட்டுக்கொண்டார். இம்முயற்சி 1970 வாக்கில் வெற்றியீட்டியது. உள்ளூர் மருத்துவர்கள் பல்கலைக்கழகத்தின் கீழ் உள்ள உள்நாட்டு மருத்துவமனைகளில் சிறப்புப் பயிற்சியை முடிக்க அனுமதித்தது  
1986-இல் சண்முகரத்தினம் சிங்கப்பூர் தேசியப் பல்கலைக்கழகத்தில் தகைமைப் பேராசிரியராக நியமிக்கப்பட்டார், தனது தொண்ணூறுகளின் முற்பகுதி வரை விரிவுரைகளையும் கருத்தரங்குகளையும் நடத்தினார். சண்முகரத்தினம், மருத்துவக் கழகம், சிங்கப்பூர் மருத்துவப் பேரவை, பன்னாட்டுப் புற்றுநோய்க் கட்டுப்பாட்டு ஒன்றியம் போன்ற பல்வேறு அமைப்புகளில் உறுப்பினராக இருந்தார்.
# க. சண்முகரத்தினம்

## தனிப்பட்ட வாழ்க்கை

சண்முகரத்தினத்திற்கு மூன்று பிள்ளைகள், அவர்களில் ஒருவர் பொருளியலாலர் தர்மன் சண்முகரத்தினம், இவர் சிங்கப்பூரின் துணைப் பிரதமரும் (2011-2019), தற்போதைய குடியரசுத் தலைவரும் (2023 செப்டம்பர் முதல்) ஆவார்.
# மலேசியா–புரூணை எல்லை

**மலேசியா–புரூணை எல்லை** (ஆங்கிலம்: *Malaysia–Brunei Border*; மலாய்: *Sempadan Malaysia–Brunei*; என்பது போர்னியோ தீவில் மலேசியா, புரூணை நாடுகளைப் பிரிக்கும் அனைத்துலக எல்லையாகும். இந்த எல்லை 528.45 கிமீ (328.36 மைல்) நில எல்லையையும், இரு நாடுகளின் கடற்கரையிலிருந்து தென் சீனக் கடலில் உள்ள கண்டத் திட்டு விளிம்பு வரை நீண்டு செல்லும் அளவிற்கு, கணிசமான கடல் எல்லைகளையும் கொண்டுள்ளது.  
புரூணையின் 200 கடல் மைல், கண்ட அடுக்கு உரிமைகோரல், தென் சீனக் கடலின் ஒரு பகுதிக்கும் உரிமை கோருகிறது. இந்தச் செயல்பாடு சீனா, தைவான் மற்றும் வியட்நாம் ஆகிய நாடுகளின் பல உரிமைகோரல்களுக்கும் உட்படுகிறது. மலேசியாவும் அந்தப் பகுதியில் உரிமை கோரும் நாடாக உள்ளது. ஆனாலும், புரூணையுடனான இருதரப்பு உடன்படிக்கை என்பது புரூணையின் பிராந்திய நீர்நிலைகள் *(Territorial waters)* மீதான இருநாடுகளின் உரிமை கோரல்களுக்குத் தீர்வு கண்டுள்ளது.
# மலேசியா–புரூணை எல்லை

## எல்லை

கோலா லூரா எல்லைச் சாவடி]]  
-புரூணை மெங்காலாப் எல்லைச்சாவடி]]
மேற்கிலிருந்து கிழக்கு நோக்கி, பாராம் ஆறு மற்றும் பெலாயிட் ஆறு *(Belait River)* ஆற்றுப் படுகைகளின் நீர்ப்பிடிப்பு, தஞ்சோங் பாராம் கிராமத்தில் இருந்து கிழக்கே ஆறு கடல் மைல்கள் (11 கிமீ) தொலைவில் தென்சீனக் கடலைச் சந்திக்கும் இடத்தில் புரூணை-மலேசியா எல்லை தொடங்குகிறது.  
பின்னர் இந்த எல்லை, இரண்டு ஆற்றுப் படுகைகளின் நீர்ப்பிடிப்புப் பகுதி வழியாக சுமார் 30 கி.மீ தூரம் பயணித்து பகலாயன் கால்வாய் *(Pagalayan Canal)* வரை செல்கிறது. பின்னர் அது மேலும் 44 கி.மீ தூரம் வரையில் சென்று தேராஜா மலைகளுக்குச் *(Teraja Hills)* செல்கிறது.
# மலேசியா–புரூணை எல்லை

## எல்லை

### பாராம் ஆறு–லிம்பாங் ஆறு

அங்கிருந்து, இந்த எல்லை ஒருபுறம் பெலாயிட் ஆறு *(Belait River)* மற்றும் டுத்தோங் ஆறுகளுக்கும்; மறுபுறம் பாராம் ஆறு மற்றும் லிம்பாங் ஆறு ஆகிய இரு ஆறுகளுக்கும் இடையிலான நீர்ப்பிடிப்புப் பகுதி வழியாகச் செல்கிறது. பின்னர் அது புரூணை மற்றும் லிம்பாங் ஆற்றுப் படுகைகளின் நீர்ப்பிடிப்புப் பகுதி வழியாகச் சென்று, சுங்கை மெண்டாவுன் *(Sungai Mendaun),* சுங்கை மெலாய்ஸ் *(Sungai Melais)* மற்றும் சுங்கை மெனுங்குல் *(Sungai Menunggul)* வழியாக நுழைந்து புரூணை விரிகுடாவின் கழிமுகம் வரை செல்கிறது.  
மலேசியாவிற்கும் புரூணையின் டெம்புரோங்கு மாவட்டத்திற்கும் (இது புரூணையின் மற்ற பகுதியிலிருந்து பிரிக்கப்பட்டுள்ளது) இடையிலான நில எல்லை பாண்டருவான் ஆற்று கழிமுகத்தில் *(Pandaruan River)* தொடங்கி; அந்த ஆற்றின் தொடக்கம் வரையிலான நீளத்திற்கும் செல்கிறது. பின்னர், அது ஒருபுறத்தில் டெம்புரோங்கு ஆற்றுக்கும், மறுபுறம் லிம்பாங் ஆறு மற்றும் துருசான் ஆறுகளுக்கும் இடையிலான நீர்ப்பிடிப்புப் பகுதியில் ஓடி புரூணை விரிகுடாவை அடையும் வரை செல்கிறது.  
இந்த எல்லையின் வடக்கு முனையம் 1958-ஆம் ஆண்டு சரவாக் (எல்லைகளின் வரையறை) செயலாட்சியர் *(Sarawak Definition of Boundaries)* நிறுவிய ஆயத்தொலைவுகளின் அடிப்படையில், சுங்கை பங்காவின் முகப்பில் அமைந்துள்ளது.
# ஒசே மார்ட்டீனசு அல்காந்தரா

**ஒசே மார்ட்டீனசு அல்காந்தரா** (*José Martínez Alcántara*, பிறப்பு: 31 சனவரி 1999) பெரு நாட்டைச் சேர்ந்த ஒரு சதுரங்கப் பேராதன் ஆவார். இவர் 2024 முதல் மெக்சிக்கோவைப் பிரதிநிதித்துவப்படுத்துகிறார்.  
மார்ட்டீனசு 2017 இல் 18-அவைக்குக் குறைவானோருக்கான உலக சதுரங்க வாகைப் போட்டியில் வெற்றி பெற்றார்.  
இவர் எக்குவாடோரில் நடைபெற்ற தென்னமெரிக்க வலயச் சுற்றில் 7.5/9.0 புள்ளிகள் பெற்று 2019 சதுரங்க உலகக்கோப்பைப் போட்டியில் விளையாடத் தகுதி பெற்றார். அங்கு முதற்சுற்றில் திமீத்ரி யாக்கோவென்கோவிடம் தோற்றார். 2021 இல், அமெரிக்க மாசுட்டர்சு சதுரங்க வாகைப் போட்டியில் முதலாமிடத்திற்கான போட்டியில் சமப்படுத்தினார்.  
2025 சதுரங்க உலகக் கோப்பை போட்டியில், முதற்சுற்றில் ஐசாக் ஹக் ஐயும், இரண்டாம் சுற்றில் வெலிமிர் இவிச்சையும், மூன்றாம் சுற்றில் நோதிர்பெக் அப்துசத்தாரோவையும் வென்றார். பின்னர் நான்காம் சுற்றில் அலெக்சி சரணாவையும், ஐந்தாம் சுற்றில் பென்டலா ஹரிகிருஷ்ணனையும் வென்று காலிறுதிக்குத் தகுதி பெற்றார். ஆனாலும் காலிறுதியில் சவோகிர் சிந்தாரோவ்விடம் தோற்று வெளியேறினார்.
# பிசுவாஜித் தாய்மாரி

## தனிப்பட்ட வாழ்க்கை

அசாமில் உள்ள பக்சா மாவட்டத்தின் சுவாக்பூரில் சுரேந்திர தாய்மாரி மற்றும் பெடாப் தாய்மாரி ஆகியோருக்கு மகனாக பிசுவஜித் தாய்மாரி பிறந்தார். இவர் கோக்ரஜார் கல்லூரியில் உயர்நிலைக் கல்வியை முடித்தார். இவர் திசம்பர் 4, 1999 அன்று மினா பிரம்மா தாய்மாரியை மணந்தார்.
# பிசுவாஜித் தாய்மாரி

## வகித்த பதவிகள்

தாய்மாரி வகித்த அரசியல் பதவிகள்:  
- 2001–2006 – அசாம் சட்டமன்ற உறுப்பினர்
- 2006–2008 – தலைவர், அசாம் அபெக்ஸ் நெசவாளர்கள் மற்றும் கைவினைஞர்கள் கூட்டுறவு கூட்டமைப்பு நிறுவனம், அசாம் அரசு
- ஏப்ரல் 2008 முதல் நவம்பர் 2021 வரை – மாநிலங்களவை உறுப்பினர்
- செப்டம்பர் 2010 – உறுப்பினர், துணைச் சட்டமியற்றல் குழு
- மே 2008 முதல் மே 2009 வரை - போக்குவரத்து, சுற்றுலா மற்றும் கலாச்சாரக் குழுவின் உறுப்பினர்.
- மே 2008 முதல் மே 2009 வரை - இரயில்வே அமைச்சகத்திற்கான ஆலோசனைக் குழு உறுப்பினர்.
- ஆகஸ்ட் 2009 முதல் 2015 வரை – உறுப்பினர், இரயில்வே அமைச்சகத்திற்கான ஆலோசனைக் குழு
- ஆகத்து 2009 முதல் 2015 வரை – உறுப்பினர், ரசாயனங்கள் மற்றும் உரங்கள் குழு.
- 2021–முதல்– அசாம் சட்டமன்ற உறுப்பினர்
- 2021–முதக்– அசாம் சட்டமன்ற சபாநாயகர்
# புரதப்பீழை

. இது பஞ்சு போன்றத் தோற்றத்தைப் பெறுவதுடன், மூளையிலுள்ள பஞ்சு போன்ற இழையங்களைத் தாக்கி அழிக்கிறது.]]
**புரதப்பீழை** (*prion*, **பிரீயான்**), என்பது தவறாக மடிக்கப்பட்ட, முறைவடிவம்பெறா அல்லது ஒழுங்கற்ற புரதமாகும், இது அதே புரதத்தின் இயல்பான மாறுபாடுகளில் தவறாக மடிப்பைத் தூண்டுகிறது, இது உயிரணு இறப்பிற்குத் வழிவகுக்கிறது. புரதப்பீழைகள் பரவக்கூடிய பஞ்சியத் தோற்ற மூளைவீக்கம் (TSEs) எனப்படும் பிரீயான் நோய்களுக்குக் காரணமாகின்றன, இவை மனிதர்களையும் விலங்குகளையும் பாதிக்கும் ஆபத்தான, பரவக்கூடிய நரம்புச் சீரழிவு நோய்களாகும். இந்தப் புரதங்கள் மரபணு மாற்றங்கள் காரணமாகவோ அல்லது ஏற்கனவே தவறாக மடிக்கப்பட்ட புரதத்திற்கு வெளிப்படுவதன் மூலமாகவோ, அவ்வப்போது தவறாக மடிந்து போகலாம். இது மற்றப் புரதங்களில் தவறாக மடிப்பைப் பரப்பக்கூடிய அசாதாரண முப்பரிமாண அமைப்புக்கு வழிவகுக்கும்.  
பிரீயான் என்ற சொல் 'புரதத்தாலான தொற்றுத் துகள்' என்ற சொற்களில் இருந்து பெறப்பட்டது. பிரீயான்கள் கருவமிலங்களைக் (டி. என். ஏ. அல்லது இரைபோ கருவமிலம்) கொண்டிருப்பதில்லை. மூளையின் அமைப்பு அல்லது நரம்புத் திசுக்களைப் பாதிப்பதன் மூலம் இவை நோய்களை ஏற்படுத்துகின்றன. எ.கா. குயிட்ஸ்பெல்ட் ஜேக்கப் நோய்.  
புரதப்பீழைகளில் எந்த ஒரு மரபுப் பொருளும் இல்லை என்பதனால், இவை ஏனைய நோய்க்காரணிகளிடம் இருந்து முரண்பட்டிருக்கின்றன. தீநுண்மியைப் போன்று இவையும் நோய் உண்டாக்கும் ஒரு காரணியாக இருப்பினும், தீநுண்மிகள் மரபுப் பொருளான டி. என். ஏ. அல்லது ஆர்.என்.ஏ யைக் கொண்டிருப்பதனால், அவற்றிலிருந்து இவை வேறுபடுகின்றன. புரதப்பீழைகள் சில முறைவடிவம்பெறா அல்லது ஒழுங்கற்ற புரதப்பொருளால் ஆக்கப்பட்டு, இவ்வகையான ஒழுங்கற்ற புரதத்தைக் கடத்தும் தன்மையைப் பெற்றிருப்பதனால், மனிதர்களிலோ அல்லது வேறு விலங்குகளிலோ இறப்பை ஏற்படுத்தக்கூடிய தொற்றும் தன்மை கொண்ட தொற்றுநோய்களை உருவாக்குகிறது. இவ்வகையான ஒழுங்கற்ற புரதங்கள் புரத மடிப்படைதல் மூலம் ஏற்படுகிறது. ஒழுங்கற்ற புரதங்கள் இழையங்களில் மாறுதல்களை உண்டுசெய்து, அவை நோயாக உருவெடுக்கின்றன. பொதுவாக மனிதரில் இவ்வகையான புரதப்பீழைகளால் நரம்பணுவின் அமைப்பு, தொழிற்பாடு ஆகியவற்றில் பாதிப்பு ஏற்பட்டு நரம்பணுச்சிதைவு நடைபெற்று, நரம்பணுக்கள் இறப்பதுவரை செல்லக் கூடிய நரம்பணுச்சிதைவு நோய்கள் ஏற்படுகின்றன.
# புரோட்டோசெல்

ஒரு புரோட்டோசெல் என்பது சுயமாக ஒழுங்கமைக்கப்பட்ட, உள்ளார்ந்த முறையில் வரிசைப்படுத்தப்பட்ட, கோள வடிவ லிப்பிட்களின் தொகுப்பாகும், இது உயிர் தோன்றியபோது செல்களுக்கு அடிப்படை முன்னோடியாக முன்மொழியப்பட்டது.ஒரு புரோட்டோசெல் என்பது அபியோஜெனீசிஸில் ஒரு முன்-செல் ஆகும், மேலும் இது ரைபோசைம்கள் போன்ற எளிய உயிரியல் ரீதியாக பொருத்தமான மூலக்கூறுகளைக் கொண்ட ஒரு அடங்கிய அமைப்பாகும், மேலும் இது ஒரு எளிய சவ்வு அமைப்பில் இணைக்கப்பட்டுள்ளது - சுற்றுச்சூழலிலிருந்தும் பிற நபர்களிடமிருந்தும் அந்த அமைப்பை தனிமைப்படுத்துகிறது - எளிய கொழுப்பு அமிலங்கள், கனிம கட்டமைப்புகள் அல்லது பாறை-துளை அமைப்பைக் கொண்டதாகக் கருதப்படுகிறது.
# புரோட்டோசெல்

## கண்ணோட்டம்

உயிரின் தோற்றத்தில் பிரிவுமயமாக்கல் முக்கியமானது. சவ்வுகள் வெளிப்புற சூழலில் இருந்து தனித்தனியாக இருக்கும் மூடப்பட்ட பெட்டிகளை உருவாக்குகின்றன, இதனால் செல்லுக்கு செயல்பாட்டு ரீதியாக சிறப்பு நீர்வெளிகளை வழங்குகின்றன. சவ்வுகளின் லிப்பிட் இரட்டை அடுக்கு பெரும்பாலான ஹைட்ரோஃபிலிக் மூலக்கூறுகளுக்கு (நீரால் கரைக்கப்படுகிறது) ஊடுருவ முடியாததாக இருப்பதால், நவீன செல்கள் சவ்வு போக்குவரத்து அமைப்புகளைக் கொண்டுள்ளன, அவை ஊட்டச்சத்து உறிஞ்சுதலையும் கழிவுகளை ஏற்றுமதி செய்வதையும் அடைகின்றன.இந்த மூலக்கூறு கூட்டங்களின் வளர்ச்சிக்கு முன்பு, புரோட்டோசெல்கள் ஆம்பிஃபிலிக் மூலக்கூறுகளைப் பயன்படுத்தி சவ்வு கடத்தல் மற்றும் சுய-இனப்பெருக்கம் போன்ற செல்லுலார் செயல்பாடுகளுக்கு பொருத்தமான வெசிகல் இயக்கவியலைப் பயன்படுத்தியிருக்கலாம். பழமையான பூமியில், கரிம சேர்மங்களின் ஏராளமான வேதியியல் எதிர்வினைகள் வாழ்க்கையின் மூலப்பொருட்களை உற்பத்தி செய்தன.இந்த பொருட்களில், மூலக்கூறு கூட்டத்திலிருந்து செல்லுலார் வாழ்க்கைக்கு பரிணாம வளர்ச்சியில் ஆம்பிஃபிலிக் மூலக்கூறுகள் முதல் பங்களிப்பாளராக இருக்கலாம்
# அம்பேமொகர்

**அம்பேமொகர்** *(Ambemohar)* என்பது இந்தியாவின் மகாராட்டிர மாநிலத்தின் மேற்குத் தொடர்ச்சி மலைகளின் அடிவாரத்தில் வளர்க்கப்படும் ஒரு மணம் கொண்ட பாரம்பரிய நெல் வகையாகும்.
# அம்பேமொகர்

## வரலாறு மற்றும் சொற்பிறப்பியல்

அம்பேமொகர் என்ற சொல்லுக்கு மராத்திய மொழியில் மாம்பழப் பூ என்று பொருள். மேலும் இதன் அரிசி மாம்பழப் பூக்களை நினைவூட்டும் வலுவான மணத்தைக் கொண்டுள்ளது எனவும், எனவே இந்த நெல் இரகத்தை ஒரு நூற்றாண்டுக்கு முன்பு புனே மாவட்டத்தின் முல்சி பகுதியில் சுமார் 54,000 டன் அளவிற்கு இந்த வகையை உற்பத்தி செய்யப்பட்டது.
# அம்பேமொகர்

## சாகுபடி

இந்த நெல் வகை குறைந்த மகசூல் தரும் (1.9 டன் / எக்டேர்). நன்கு அறியப்பட்ட பாசுமதி அரிசியுடன் ஒப்பிடும்போது தானியங்கள் குட்டையாகவும் (5.5 மிமீ) அகலமாகவும் (2.2 மிமீ) இருக்கும். இரண்டு வகைகளும் ஒரே மாதிரியான மணத்தைக் கொண்டுள்ளன. எனவே இந்த வகை பாசுமதி போன்ற நறுமண அரிசி வகைகளில் சேர்க்கப்பட்டுள்ளது. இதன் சமைத்த தானியங்கள் எளிதில் உடைந்து ஒன்றாக ஒட்டிக்கொள்ளும் தன்மையைக் கொண்டுள்ளன.
# அம்பேமொகர்

## தொடர்புடைய வகைகள்

மற்ற நெல் வகைகளுடன் ஒப்பிடும்போது அம்பேமொகர் குறைந்த மகசூல் தரக்கூடியது, ஏனெனில் இது நோய்களுக்கு ஆளாகக்கூடியது. இந்த அம்பேமொகர் நெல் இரகத்திலிருந்து பிறந்த "இந்திராயாணி" எனப்படும் கலப்பினமானது 1987 இல் வெளியிடப்பட்டது. இது லோணாவ்ளா லோனாவாலா அருகே உள்ள நெல் ஆராய்ச்சி மையத்தால் உருவாக்கப்பட்டது. புலே மாவல் மற்றும் புலே சம்ருதி போன்ற புதிய நெல் வகைகளை உருவாக்கும் வகையில் இந்திரயாணியும் மாற்றியமைக்கப்பட்டுள்ளது.
# அம்பேமொகர்

## பயன்கள்

அம்பேமொகர் அரிசியில், குழந்தைகள், முதியவர்கள் மற்றும் நோயாளிகளுக்கு 'பட்டாச்சி பெஜ்' (அரிசி கஞ்சி) எனப்படும் அரிசி மற்றும் பால் கலந்த அடர்த்தியான சூப்பை தயாரிக்கப் பயன்படுகிறது. இந்த அரிசி சமய வழிபாடு மற்றும் திருமண விழாக்களிலும் பயன்படுத்தப்படுகிறது. புனே மாவட்டத்தின் முல்சி பகுதியில், மகர சங்கராந்தி பண்டிகையின் போது தயாரிக்கப்படும் ஒரு பாரம்பரிய உணவுப் பொருளான 'வபோலியா' தயாரிக்கப் பயன்படுகிறது. இந்த அரிசி மென்மையான இட்லி மற்றும் மொறுமொறுப்பான தோசை தயாரிக்கப் பயன்படுகிறது. மராத்தி மொழியில் குர்முரே எனப்படும் பொரி அரிசி தயாரிக்கவும் இது பயன்படுத்தப்படுகிறது. அரிசியிலிருந்து வரும் தவிடு எண்ணெய் பிரித்தெடுப்பதற்கும் அல்லது காளான் வளர்ப்பிற்கும் பயன்படுத்தப்படுகிறது.
# அம்பேமொகர்

## புவியியல் குறியீடு

சயாத்ரி மலைத்தொடரின் கிழக்கு அடிவாரத்தில் உள்ள புனே மாவட்டத்தின் முல்சி தாலுகா துணைப்பிரிவுக்கு அம்பேமொகருக்கான புவியியல் சார்ந்த குறியீடு வழங்கப்பட்டுள்ளது. மேலும் முல்சி தாலுகா சக்யாத்ரி மலைத்தொடர்களால் சூழப்பட்டிருப்பதால், நறுமணமுள்ள அம்பேமோகர் அரிசியை பயிரிடுவதற்கு ஏற்ற சூழ்நிலையை இது உருவாக்குகிறது.
# தீபிகா ரெட்டி

**தீபிகா ரெட்டி** (*Deepika Reddy*) தெலங்காணாவைச் சேர்ந்தவர்.இவர் இந்தியப் பாரம்பரிய நடனமான குச்சிப்புடி நடனக்கலைஞரும், நடன இயக்குநரும், நடன ஆசிரியரும் ஆவார். குச்சிப்புடிக்காக 2017 ஆம் ஆண்டில் சங்கீத நாடக அகாதமி விருதைப் பெற்றார். ஜூலை 2022 முதல் டிசம்பர் 2023 வரை தெலங்காணா மாநில சங்கீத நாடக அகாதமியின் தலைவராக பணியாற்றினார்.
# தீபிகா ரெட்டி

## வாழ்க்கை வரலாறு

தீபிகா ரெட்டி 1965 செப்டம்பர் 15 அன்று இந்தியாவின் தெலங்காணா மாநிலத்தின் ஐதராபாத்தில் பிறந்தார். இவரது தந்தை வி. ஆர். ரெட்டி, இந்தியாவின் கூடுதல் தலைமை அரசு வழக்கறிஞராகவும், தலைமை வழக்கறிஞராகவும் ஆந்திரப் பிரதேசத்தின் ஒருங்கிணைந்த வழக்கறிஞராகவும், இந்திய வழக்குறைஞர்கள் சங்கத்தின் தலைவராகவும் இருந்தார். இவரது தாயார் இராதிகா ரெட்டி ஒரு பாரம்பரிய நடனக் கலைஞராக இருந்தார். இவர் 1961 ஆம் ஆண்டில் இரவீந்திர பாரதியின் தொடக்க விழாவிற்காக *சித்ராங்கதா* என்ற பாலேவில் முக்கியக் கதாபாத்திரத்தில் நடித்தார். இவரது தாத்தா நுகலா இராமச்சந்திர ரெட்டி, ஒரு சுதந்திர போராட்ட வீரர் ஆவார். மேலும், ஒருங்கிணைந்த ஆந்திராவின் நான்கு முறை அமைச்சரவை அமைச்சராக பணியாற்றினார்.  
தீபிகா ரெட்டி தொழிலதிபர் சியாம்கோபால் ரெட்டி என்பவரை மணந்தார். இவர்களுக்கு இரட்டைக் குழந்தைகள் உள்ளனர். குச்சிப்புடி நடனக் கலைஞரான இவரது ஒரு மகள் பாரம்பரிய இசைப்பாடகியுமாவார்.
# தீபிகா ரெட்டி

## தொழில் வாழ்க்கை

தீபிகா ரெட்டி தனது 6 வயதில் நடனமாடத் தொடங்கினார். 1976 ஆம் ஆண்டில் இரவீந்திர பாரதி கலையரங்கில் இவரது அரங்கேற்றம் இருந்தது. அங்கு தீபிகா அப்போதைய முதலமைச்சருக்கு முன்னால் நிகழ்ச்சியை நிகழ்த்தினார். திருமணத்திற்குப் பிறகு, இவர் வேம்பதி சின்ன சத்யத்திடம் பயிற்சி பெற்றார்.  
2000 ஆம் ஆண்டில், குச்சிப்புடி நடனக் கலையைப் பாதுகாக்கவும் அனுப்பவும் தீபாஞ்சலி என்ற நிறுவனத்தை தீபிகா நிறுவினார். இந்நிறுவனத்தில் நூற்றுக்கணக்கான மாணவர்களுக்கு பயிற்சி அளித்துள்ளார். அவர்களில் பலர் தேசிய மற்றும் சர்வதேச அளவில் நிகழ்ச்சிகளை நிகழ்த்தியுள்ளனர். சமூக மற்றும் பொருளாதார ரீதியாக பின்தங்கிய குழந்தைகளுக்கும் இவர் பயிற்சி அளித்துள்ளார்.
# தீபிகா ரெட்டி

## குறிப்பிடத்தக்க நிகழ்ச்சிகள்

தீபிகா ரெட்டி கஜுராஹோ, கொனார்க், அம்பி, ஆயிரம் தூண் ஆலயம், ராமப்பா கோயில், மாமல்லபுரம் மற்றும் கோல்கொண்டா ஆகிய இடங்களில் தனது நாட்டிய நிகழ்ச்சிகளை நிகழ்த்தியுள்ளார். 2024 இல் அயோத்தி இராமர் கோயிலிலும், 2025 இல் கும்பமேளாவிலும் நிகழ்ச்சிகளை நிகழ்த்தினார்.பெர்லினில் நடந்த இந்திய விழா, இலங்கை நாடாளுமன்றம், உருசியாவில் உள்ள போல்ஷோய் அரங்கம், பேங்காக் மற்றும் தென் கொரியாவில் நடந்த இந்தியத் திருவிழாக்கள் உட்பட பல நடன விழாக்களில் நிகழ்ச்சிகளை நிகழ்த்தியுள்ளார்.